Lille Marius er kanskje blant de mest kjente, om ikke den mest kjente, litterære figuren skapt av Alexander Kielland. Dette er en følge av hans dødsfall i romanen . Han streber og sliter for innpass og suksess i et puggebasert skoleverk hvor oppramsing står i sentrum fremfor forståelse og kritisk tenkning. Spesielt latinen tærer på elevene. Etter en fisketur på fjorden, der Lille Marius faller i vannet, blir han syk og får hjernebetennelse. På dødsleiet mumler han latinske fraser og grammatikk, og besvarer spørsmålene han ble stilt under den siste eksamen. Det siste Marius ytrer før han dør, er «mensa rotunda» – det runde bord.